Ā (Igaunija)
Ā (igauņu: Aa) ir ciems Austrumviru apriņķī, Igaunijā. Atrodas valsts ziemeļos Somu līča piekrastē, 10 km no Liganuses. 1241. gadā pirmoreiz minēta rakstītajos vēstures avotos (Dānijas zemes ienākumu grāmata) ar nosaukumu Haze (dāņu: Hazæ), vēlāk bijusi pazīstama arī ar vācisko nosaukumu Hākhofa (vācu: Haakhof). Ciemā atrodas muiža, kas uzcelta 15. gadsimtā, pašlaik te atrodas pansionāts.